
Obec Dobrá Voda  –  obecné zastupiteľstvo,   919 54   Dobrá Voda 121

Z Á P I S N I C A

z mimoriadneho zasadnutia Obecného zastupiteľstva v Dobrej Vode,

ktoré sa konalo dňa 10. 03. 2011
 v zasadacej miestnosti Obce Dobrá Voda
Počet poslancov obecného zastupiteľstva: 7

Prítomní:  Mgr. Marek Drobný – starosta obce

                   Mgr. Jaromír Danko, Ing. Peter Klčo, Vladimír Krížik, 
Mária Lukačovičová, Mgr. Lívia Michaličková, Veronika Vašková. 

                   Jana Danková  – samostatný odborný referent.
Neprítomný: René Blanárik – ospravedlnený

Program zasadnutia:

1. Otvorenie 

2. Určenie overovateľov zápisnice a zapisovateľa zápisnice

3. Kontrola plnenia uznesení OZ

4. Upozornenie prokurátora – prejednanie v obecnom zastupiteľstve

5. Vyhlásenie voľby hlavného kontrolóra
6. Rôzne

7. Záver.
1.   Otvorenie 
Mimoriadne zasadnutie Obecného zastupiteľstva Dobrá Voda  otvoril a viedol Mgr. Marek Drobný - starosta obce. Privítal všetkých prítomných a skonštatoval, že na zasadnutí sú prítomní 6 poslanci a OZ je uznášaniaschopné.Starosta oboznámil prítomných  s programom zasadnutia a navrhol doplniť bod 2 Programu zasadnutia o voľbu návrhovej komisie. K programu nemali poslanci žiadne pripomienky. Starosta obce vyzval poslancov na hlasovanie o návrhu programu zasadnutia OZ. Hlasovanie:

Za 6
Proti 0

Zdržal sa 0.
Návrh programu zasadnutia OZ Dobrá Voda bol schválený uznesením č. 46/2011 počtom hlasov 6. 
2. Určenie zapisovateľa zápisnice a overovateľov zápisnice, návrhovej komisie, kontrola plnení uznesení z predchádzajúceho zasadnutia

Starosta obce  navrhol za overovateľov zápisnice Máriu Lukačovičovú a Vladimíra Krížika a za zapisovateľku zápisnice Janu Dankovú. 
Za predsedu návrhovej komisie navrhol  starosta obce Mgr. Jaromíra Danka.
Za členov  návrhovej komisie starosta obce navrhol Mgr. Líviu Michaličkovú a Veroniku Vaškovú. 

Starosta obce  vyzval poslancov na hlasovanie. Hlasovanie:

Za 6
Proti 0

Zdržal sa 0.

Overovatelia zápisnice, zapisovateľka zápisnice a návrhová komisia boli schválení uznesením č. 47/2011 počtom hlasov 6.
3. Kontrola plnenia uznesení OZ

Kontrolu uznesení z predchádzajúceho zasadnutia zo dňa 22. 02. 2011 urobil Mgr. Jaromír Dankoa skonštatoval, že uznesenia č. 36/2011 bod a), 36/2011 bod c)  a 37/2011 bod c) , 42/2011 bod a), bod b) neboli splnené, ostatné uznesenia boli splnené.
4. Upozornenie prokurátora – prejednanie v obecnom zastupiteľstve
Starosta obce informoval poslancov, že dňa 02. 03. 2011 Obec Dobrá Voda prevzala upozornenie prokurátora podľa ust. § 28 ods. 1 zákona č. 153/201 Z. z. o prokuratúre v znení neskorších predpisov. Uvedené upozornenie prokurátora bolo na dôsledné dodržanie ust. § 18 ods. 1, ods. 2, § 18a ods. 2, ods. 3, ods. 5, ods. 8 písm. g) zákona č. 369/1990 Zb.

· Súčasne bolo navrhnuté:

· prejednať toto upozornenie s poslancami obecného zastupiteľstva,

· prijať opatrenia na odstránenie zisteného porušenia aktuálne platnej právnej úpravy vykonaním nápravy, a to uskutočnením novej voľby hlavného kontrolóra  s riadnym postupom podľa ust. § 18a zákona č. 369/1990 Zb.
· oznámiť tunajšej prokuratúre dátum prejednania upozornenia prokurátora, ako aj vo veci prijaté opatrenia. 

Návrhová komisia navrhla uznesenie č. 48/2011 v znení:  OZ berie na vedomie upozornenie prokurátora zo dňa 02. 03. 2011. Starosta obce  vyzval poslancov na hlasovanie. Hlasovanie:

Za 6
Proti 0

Zdržal sa 0.

Uznesenie bolo schválené počtom hlasov 6. 

5. Vyhlásenie voľby hlavného kontrolóra
Vzhľadom na hore uvedené upozornenie prokurátora, starosta obce navrhol vypísať Výberové konanie na funkciu hlavný kontrolór obce Dobrá Voda, ktoré sa uskutoční 19. apríla 2011. Kandidát na funkciu hlavného kontrolóra obce Dobrá Voda zašle, alebo odovzdá písomnú prihlášku s predpísanými náležitosťami a prílohami do 05. apríla 2011 na Obecnom úrade Dobrá Voda v uzavretej obálke označenej „Voľba hlavného kontrolóra, neotvárať!“ 
Starosta obce  vyzval poslancov na hlasovanie o vyhlásení dňa konania voľby hlavného kontrolóra Obce Dobrá Voda na deň 19. apríla 2011.   Hlasovanie:

Za 6
Proti 0
Zdržal sa 0.

Vyhlásenie dňa  konania voľby hlavného kontrolóra Obce Dobrá Voda bolo  schválené počtom hlasov 6, uznesením č. 49/2011 na deň 19. 04. 2011.
6. Rôzne
Zasadnutia OZ sa zúčastnila aj pani Mária Danková, ktorá požiadala o slovo. Vrátila sa  k voľbe hlavného kontrolóra a zhodnotila situáciu. Ďalej skonštatovala, že v predošlej zápisnici je nesprávne uvedený sled informácii, ktoré boli prezentované na zasadnutí OZ a ktoré spôsobili nejasnosť v  danej riešenej problematike a ktoré musia byť uvedené do správneho výkladu. Upozornila na to, že pani Grebečíová sa sama vyjadrila, že zavádzala OZ svojimi informáciami, čo nebolo jej úmyslom. Pani Mária Danková nesúhlasí s tým, že ona sama navrhla novú voľbu hlavného kontrolóra, nakoľko v tejto veci konal prokurátor. Pani Mária Danková nikoho neosočovala a vysvetlila, že nie je dôležité či to bolo zákonné, alebo nie, podstata veci je niekde inde.  
7. Záver
Zasadnutie obecného zastupiteľstva ukončil starosta obce Mgr. Marek Drobný, ktorý poďakoval prítomným za účasť. 

Zápisnicu zapísala: Jana Danková
Zapisovateľ zápisnice:
______________________________________

Overovatelia zápisnice:
______________________________________





______________________________________

V Dobrej Vode, 10. marca 2011
Mgr. Marek Drobný







     starosta obce

Prílohy:
1. Pozvánka
2. Prezenčná listina

3. Výberové konanie na funkciu hlavný kontrolór obce

4. Uznesenia OZ Dobrá Voda prijaté na zasadnutí OZ dňa 10. 03. 2011.

